OpenLLM-France/wikimedia huggingface dataset:
# Felipe Hernández Martínez

Felipe Hernández Martínez (Villena, Alt Vinalopó, 14 de març de 1913 - Sarrià, Barcelona, 27 de juliol de 1936) fou un sacerdot salesià valencià, estudiant de Teologia beatificat per Joan Pau II l'11 de març de 2001.

## Trajectòria

Va néixer a Villena el 1913, en el si d'una família senzilla de pagesos. Mentres estudiava al Col·legi Salesià va trobar la necessitat de consagrar-se com a religiosos salesià i això li va fer ingressar al Seminari del Campello. El 1929 va noviciar-se a Girona i en acabar els estudis de Filosofia va començar la seva tasca de sacerdot saleisià a Ciutadella (Menorca), on era percebut com una persona que transmetia afecció i ganes de transmetre la importància d'ajudar a la santa missa als nens. Sis anys després va començar els seus estudis de Teologia a Carabanchel Alto i l'estiu de l'any següent va anar de vacances a Sarrià,lloc on anava a una pensió on es dedicava amb altres saleisans a l'oració i on el varen detindre degut a la persecució religiosa al primer any del començament de la Guerra Civil, confesant el Comitè que la seva tasca era educar la joventut obrera per una quantitat de dues pessetes diàries, la qual feia que el proporcionés alimentació, eduació i formació per guanyarse la vida de manera honrosa. Respecte com afrontava. Va morir la nit del 27 de juliol de 1936, amb els saleisans D. Jaime Ortiz i D. Zacarías Abadia, i un sacerdot del Cor de Maria, el P. Casals on foren executats.

## Procés de canonització

Va ser beatificat per Joan Pau II l'11 de març de 2001.

## Referències

* 1 2 3 «EVANGELIO DEL DIA» (en castellà). [Consulta: 12 octubre 2017].
* 1 2 3 «Felipe Hernández Martínez, Beat» (en castellà). [Consulta: 11 setembre 2017].
# El Prat Xic

El Prat Xic és una masia de Malla (Osona) inclosa a l'Inventari del Patrimoni Arquitectònic de Catalunya.

## Descripció

Cos únic de planta rectangular i cobert a doble vessant.

## Història

Es tracta de la part més antiga del conjunt arquitectònic que formen el Prat Xic i el Prat Gros. Ha estat objecte de transformacions al afegir-hi la casa del propietari i altres petites construccions que són magatzems del pagès.

## Referències

* 1 2 «El Prat Xic». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 setembre 2017].
# Jordi Galí

Jordi Galí és el nom dels següents personatges:
* Jordi Galí i Herrera (Barcelona, 1927), pedagog català, fill d'Alexandre Galí i Coll.
* Jordi Galí i Garreta (1961, Barcelona), economista català.
* Jordi Galí Camprubí, dissenyador
# Troy (Texas)

Troy és una ciutat al Comtat de Bell (Texas). Segons l'oficina de cens dels Estats Units, la ciutat té una àrea total de 3.6 milles quadrades (a 9.3 km 2), i el 2010 tenia 1.645 habitants. El clima de la zona és subtropical humit, amb estius calorosos i humits i hiverns frescs.

## Història

Troy es va establir el 1882 al voltant d'una estació de ferrocarril de la línia de Missouri–Kansas–Texas. Reemplaçava un poblat més antic, conegut com a Old Troy, situat uns 3 quilòmetres al nord de la ciutat actual. Originalment, la nova ciutat rebia el nom de Nwe Troy. El 1892 s'hi va fundar un diari setmanal.
Durant un breu període de la dècada de 1990, Troy es va reanomenar Troy Aikman, Texas, en honor del quarterback dels Dallas Cowboys que va guanyar la Super Bowl.

## Demografia

Segons el cens del 2010, 1645 persones residien a Troy La densitat de població era de 157,56 hab./km². La distribució ètnica era del 88,09% de blancs, 1,7% afroamericans, 0,18% amerindis, el 2,07% eren de dues o més races i el 6,81% restant eren d'altres races. Del total de la població, el 21,76% eren hispànic o llatins de qualsevol raça.

## Educació

L'educació pública de la Ciutat de Troy és proporcionada pel Districte Escolar Independent de Troy

## Referències

* ↑ Climate Summary for Troy, Texas
* ↑ Handbook of Texas Online article on Troy
* ↑ «American FactFinder» (en anglès). Oficina del Censo de los Estados Unidos. [Consulta: 2 maig 2013].
* ↑ «US Board on Geographic Names» (en anglès). Servicio Geológico de los Estados Unidos, 25-10-2007. [Consulta: 2 maig 2013].

## Enllaços externs

* Informació sobre Troy (Texas) (anglès)
# Autilla del Pino

Autilla del Pino és un municipi de la província de Palència a la comunitat autònoma de Castella i Lleó (Espanya).

## Demografia

Evolució demogràfica :
| 1991 | 1996 | 2001 | 2004 |
| 301 | 253 | 241 | 243 |
# Tim Maudlin

Tim Maudlin (nascut Tim William Eric Maudlin, el 23 d'abril de 1958, a Washington DC) és un filòsof nord-americà expert en filosofia de la ciència, que ha estudiat principalment els fonaments de la física, la metafísica i la lògica. Actualment treballa en un projecte de gran desenvolupament sobre l'aplicació d'una anàlisi matemàtica alternativa a les estructures topològiques. Maudlin aborda la tensió entre el teorema de Bell i la Teoria de la Relativitat.

## Biografia

Maudlin va estudiar el batxillerat al Sidwell Friends School, de Washington DC. Posteriorment va estudiar Física i Filosofia a la Universitat Yale, i Història i Filosofia de la Ciència a la Universitat Pittsburgh, on es va doctorar en aquesta matèria el 1986. Ha estat professor durant vint-i-cinc anys a la Universitat Rutgers, i des de 2010 és professor de la Universitat de Nova York. També ha estat professor visitant a la Universitat Harvard i a la Universitat Carnegie Mellon. És membre del Foundational Questions Institute, de la Academie Internationale de Philosophie des Sciences i va ser becari de la fundació Guggenheim. Des de l'any 2020 que en Tim Maudlin és professor convidat a la Universitat de la Suïssa Italiana
Tim Maudlin està casat amb Vishnya Maudlin; tenen dos fills: Clio i Maxwell.

## Publicacions
### Llibres

* Philosophy of Physics, Volume 1: "Space and Time". Princeton University Press, 2012
* The Metaphysics Within Physics. Oxford University Press, 2007
* Truth and Paradox: Solving the Riddles. Oxford University Press, 2004
* Quantum Non-Locality and Relativity: Metaphysical Intimations of Modern Physics. Oxford: Basil Blackwell, 1994; Second Edition, 2002; Third Edition, 2011

## Referències

* 1 2 Depto.
* ↑ «Tim Maudlin». web. Centre de Cultura Contemporània de Barcelona (CC-BY-SA via OTRS). [Consulta: 17 febrer 2016].
* ↑ Guggenheim Foundation Acceso 28/11/2012
4. Profesores de la Universidad de la Suiza Italiana
# Atherinomorus capricornensis

Atherinomorus capricornensis és una espècie de peix pertanyent a la família dels aterínids.

## Descripció

* Pot arribar a fer 12 cm de llargària màxima.
* És de color blau-verd, gris clar o fosc i argentat per sota.
* 4-8 espines i 9-10 radis tous a l'aleta dorsal i 1 espina i 12-15 radis tous a l'anal.
* Les dents del vòmer són sovint llargues.
* Llavis prims.

## Alimentació

Menja principalment de nit crustacis planctònics.

## Depredadors

És depredat per taurons, tonyines i Seriola, els quals neden al costat de les moles que forma aquest peix. Altres depredadors inclouen l'anfós lleopard (Plectropomus leopardus), el xatrac crestat, mascarells, gavines i ardèids.

## Hàbitat

És un peix d'aigua marina, no migratori, pelàgic-nerític i de clima tropical (18°S-24°S) que viu entre 0-1 m de fondària.

## Distribució geogràfica

Es troba al Pacífic occidental central: un petit grup d'illes del Grup Capricorn (Austràlia) i diverses altres illes properes al continent.

## Observacions

És inofensiu per als humans.

## Referències

* ↑ Fowler H. W., 1903. Descriptions of new, little known, and typical Atherinidae. Proc. Acad. Nat. Sci. Phila. v. 55. 727-742. Pls. 41-44.
* ↑ uBio (anglès)
* ↑ Catalogue of Life (anglès)
* ↑ The Taxonomicon (anglès)
* 1 2 3 4 5 6 «Atherinomorus capricornensis» (en anglès). Fishbase.
* ↑ Ivantsoff, W. i L.E.L.M. Crowley, 1999. Atherinidae. Silversides (or hardyheads). P. 2113-2139. A: K.E. Carpenter i V.H. Niem (eds.). FAO species identification guide for fishery purposes. The living marine resources of the Western Central Pacific. Vol. 4. Bony fishes part 2 (Mugilidae to Carangidae). FAO, Roma.
* ↑ «Predators - Atherinomorus capricornensis» (en anglès). Fishbase.
* ↑ Ivantsoff, W. i L.E.L.M. Crowley, 1999.
* ↑ Woodland, D.J., 1961. Description of a new species of Pranesus (Atherinidae: Pisces) from the Capricorn Group, Great Barrier Reef. Pac. Sci. 15(4):540-541.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Eschmeyer, William N., 1990: Catalog of the Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8.
* Ivantsoff, W. i L.E.L.M. Crowley, 1991. Review of the Australian silverside fishes of the genus Atherinomorus (Atherinidae). Aust. J. Mar. Freshwat. Res. 42(5):479-505.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
# Atari Football

Atari Football és una màquina recreativa del 1978 per a dos jugadors. Va ser desenvolupat i publicat per Atari, Inc.. En aquest joc, l'esport del futbol americà està emulat, amb jugadors representats per Xs i Os. El joc va ser un dels jocs d'arcade més populars en el seu moment.(xinès) El 1979, Atari va llançar una versió més desafiant de quatre jugadors programada per Dave Theurer, el creador de Missile Command i Tempest.

## Referències

* ↑ «Atari Football - Overview». allgame. Arxivat de l'original el 2014-12-10. [Consulta: 13 agost 2009].

## Enllaços externs

* Atari Football al Killer List of Videogames
* The Atari Football Restoration Site
# Eva Sanz Sanz

Eva Sanz Sanz (Barcelona, 4 de juliol de 1973) és una atleta catalana especialitzada en curses de fons. Ha estat guanyadora de diverses curses populars de Catalunya, entre les quals la Cursa d'El Corte Inglés, la Cursa Jean Bouin, la Cursa dels Nassos, la Cursa de la Mercè, les mitges maratons de Barcelona i Granollers, i la Marató de Barcelona de 1999. Fou campiona de Catalunya de camp a través individual i per equips el 1997, de 10 km en ruta el 1998 i el 2003, de mitja marató el 1994, i de marató el 1999. El 2003 establí els rècords catalans de 10 km i de mitja marató. També va disputar la prova de marató en el Campionat del Món del 2001.

## Millors marques personals

Millors marques personals :
| Distància | Temps | Lloc de celebració | Data |
| 5.000 Metres | 17:03.40 | Barcelona Catalunya | 25 de juliol de 2007 |
| 10.000 Metres | 34:10.16 | Barakaldo País Basc | 8 de juliol de 2003 |
| 10 quilòmetres | 32:24 | Barcelona Catalunya | 31 de desembre de 2000 |
| 20 quilòmetres | 1:11:29 | Valencia País Valencià | 26 de maig de 2002 |
| Mitja Marató | 1:11:51 | Sitges Catalunya | 12 de gener de 2003 |
| Marató | 2:30:58 | Rotterdam Països Baixos | 22 d'abril de 2001 |

## Referències

* 1 2 «Eva Sanz Sanz». Enciclopèdia de l'esport català. Barcelona: Grup Enciclopèdia Catalana [Consulta: 5 desembre 2018].
* ↑ «Victòria d'Isaac Viciosa, la quarta, i d'Eva Sanz en la 79a cursa Jean Bouin». Corporació Catalana de Mitjans Audiovisuals, 01-12-2002 [Consulta: 5 desembre 2018].
* ↑ «El marroquí Ayat Lamdajen i la barcelonina Eva Sanz, campions de la Sant Silvestre de Barcelona». Corporació Catalana de Mitjans Audiovisuals, 31-12-2003 [Consulta: 5 desembre 2018].
* ↑ «Benito Ojeda i Eva Sanz, guanyadors a la Cursa de la Merce». VilaWeb, 26-09-1999 [Consulta: 5 desembre 2018].
* ↑ Pou, Salva «El debutant Ayat Lamdajen i Eva Sanz, sense rivals». Atletisme Català, 31-12-2003. Arxivat de l'original el 15 de gener 2021 [Consulta: 5 desembre 2018].
* ↑ «Eva Sanz». Associació Internacional de Federacions d'Atletisme (IAAF). [Consulta: 5 desembre 2018].
# Villa Consuelo

Villa Consuelo és un conjunt de dos edificis d'habitatges de Ripoll (Ripollès). Construït el segle xix com a edificis pioners d'habitatges plurifamiliars, està protegit com a bé cultural d'interès local.

## Descripció

Són habitatges d'inquilins caracteritzats per la simplificació formal de l'esquema neoclàssic i l'absència d'ornamentació. Ambdós edificis introdueixen els arcs rebaixats a les plantes baixes i a l'última planta, utilitzada com a eixida, el dentell en les llindes de les obertures, la continuïtat vertical dels balcons i la timidesa en el tractament de les cornises.
Són edificacions aïllades on el sistema de façanes queda reduït al tractament de la principal, element de relació de l'edifici amb l'espai públic. L'aparició d'aquest model tipològic de cases de lloguer situades aïlladament sobre la parcel·la és una opció encetada en els nous creixements sobre els eixos de les carreteres.

## Referències

* «Villa Consuelo». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 maig 2012].
# John Ridge

John Ridge o Yellow Bird (1792-1839) fou un cabdill cherokee, fill del cap Major Ridge. Es casà amb Sarah Bird Northup i va tenir set fills. Un d'ells fou John Rollin Ridge, autor d'una biografia de Joaquín Murrieta que va inspirar la llegenda del Zorro.
Ell i Elias Boudinot eren caps dels partidaris del trasllat de la nació sencera a Oklahoma (Ridge Party), raó per la qual fou un dels signants del Tractat de New Echota amb el president Andrew Jackson, que significà el trasllat a Oklahoma (Camí de les Llàgrimes). Fou assassinat el 22 de juny del 1839 pels contraris al tractat, seguidors del president cherokee John Ross.
# Troy (Vermont)

Troy és una població dels Estats Units a l'estat de Vermont. Segons el cens del 2000 tenia 1.564 habitants.

## Demografia

Segons el cens del 2000, Troy tenia 1.564 habitants, 617 habitatges, i 431 famílies. La densitat de població era de 16,7 habitants per km².
Dels 617 habitatges en un 32,4% hi vivien nens de menys de 18 anys, en un 55,4% hi vivien parelles casades, en un 8,8% dones solteres, i en un 30% no eren unitats familiars. En el 21,4% dels habitatges hi vivien persones soles el 9,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 2,94.
Per edats la població es repartia de la següent manera: un 25,8% tenia menys de 18 anys, un 8,6% entre 18 i 24, un 28,1% entre 25 i 44, un 24,9% de 45 a 60 i un 12,7% 65 anys o més.
L'edat mediana era de 37 anys. Per cada 100 dones de 18 o més anys hi havia 98 homes.
La renda mediana per habitatge era de 31.705 $ i la renda mediana per família de 35.104 $. Els homes tenien una renda mediana de 26.576 $ mentre que les dones 19.766 $. La renda per capita de la població era de 13.968 $. Entorn del 4,9% de les famílies i l'11% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Troy». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Troy». American Fact Finder. Oficina del Cens dels Estats Units, 12-01-2010.
# Atherinomorus balabacensis

Atherinomorus balabacensis és una espècie de peix pertanyent a la família dels aterínids.

## Descripció

* Pot arribar a fer 7 cm de llargària màxima.
* Cos amb una franja mediolateral prima, argentada i amb una vora molt fina i de color negre blavós per damunt. Les escates que són per damunt d'aquesta franja té melanòfors.
* 5-7 espines i 8-11 radis tous a l'aleta dorsal i 1 espina i 12-14 radis tous a l'anal.
* Aletes majoritàriament groguenques.
* Boca grossa i obliqua.
* Branquiespines llargues i primes.
* Aletes pectorals amb una taca fosca a la base.

## Hàbitat

És un peix d'aigua marina i salabrosa, no migratori, pelàgic-nerític i de clima tropical.

## Distribució geogràfica

Es troba al Pacífic occidental: les illes Filipines i Trobriand.

## Observacions

És inofensiu per als humans.

## Referències

* ↑ Fowler H. W., 1903. Descriptions of new, little known, and typical Atherinidae. Proc. Acad. Nat. Sci. Phila. v. 55. 727-742. Pls. 41-44.
* ↑ uBio (anglès)
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Ivantsoff, W. i L.E.L.M. Crowley, 1999. Atherinidae. Silversides (or hardyheads). P. 2113-2139. A: K.E. Carpenter i V.H. Niem (eds.). FAO species identification guide for fishery purposes. The living marine resources of the Western Central Pacific. Vol. 4. Bony fishes part 2 (Mugilidae to Carangidae). FAO, Roma.
* ↑ Arthur, J.R. i S. Lumanlan-Mayo, 1997. Checklist of the parasites of fishes of the Philippines. FAO Fish. Tech. Pap. 369, 102 p. FAO, Roma.
* ↑ Herre, A.W.C.T., 1953. Check list of Philippine fishes. Res. Rep. U.S. Fish Wild. Serv., (20): 977 p.
* ↑ Mercene, E.C., 1997. Freshwater fishes of the Philippines. P. 81-105. A: R.Guerrero III, A. Calpe i L. Darvin (eds.). Aquatic Biology Research and Development in the Philippines (Proceedings of the First Nat'l Symposium-Workshop on Aquatic Biology R&D, Nov. 28-29, 1995, Los Baños, Laguna). PCAMRD Bk. Ser. 20.
* ↑ Randall, J.E. i K.K.P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8):569-667.

## Bibliografia

* Bleher, H., 1996. Bombon. Aqua geographia 12(4):6-34.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
# Pułtusk

Pułtusk és una petita ciutat de Polònia, es troba al voivodat de Masòvia, prop del Parc Natural de Białowieża, juntament al riu Narev. D'acord amb una llegenda existent a la zona el nom de l'assentament original era Tusk, però una gran inundació (ja que es trobava molt a prop del riu Narev) va destruir si fa no fa la meitat de la ciutat, el poble fou rebatejat pels habitants amb Puł al davant de -tusk (el prefix puł- significa en polonès 'meitat').

## Història

L'existència de Pułtusk es remunta al segle x. Durant l'edat mitjana va esdevenir un lloc de defensa molt important contra lituans i prussians gràcies al castell que hi havia.
Li van concedir els drets de vila durant el regnat de Siemowita I el 1257, i els de ciutat el 1339 pel bisbe de Płock, Climent Pierzchałę. El 1380 i el 1405 van reafirmar els seus drets. Pułtusk va esdevenir aleshores la tercera ciutat més important de Masòvia després de Varsòvia i Płock, i tenia muralles i fortificacions.
A partir del segle xi Pułtusk va ser seu del bisbat de Płock.
Als voltants de Pułtusk, el 1806, va tenir lloc la batalla entre l'exèrcit de Napoleó i el de l'Imperi Rus, coneguda com la batalla de Pułtusk. El desenllaç fou el triomf de Napoleó, i va commemorar-se amb la construcció a París de l'Arc de Triomf. El 1812, Napoleó tornà a Pułtusk.
El 30 de gener de 1816 una pluja de meteorits va caure sobre la ciutat. Les restes més grans dels meteorits varen pesar al voltant de 8 a 9 kg, i es troben actualment al Museu Britànic i al Museu de Ciències de Varsòvia.
El 1823 gran part de la ciutat va desaparèixer en un incendi, el periodista Henryk Sienkiewicz, que treballava per a La Gazeta de Varsòvia, fou qui va cobrir la notícia, i més endavant va inspirar-s'hi per a la seva novel·la Quo Vadis?.
Durant la Segona Guerra Mundial el 85% de la ciutat fou destruïda. Gran part dels edificis foren reconstruïts durant les dècades següents.
# Villa Contarini

Villa Contarini, Camerini és una de les vil·les vènetes més grans.
La villa veneta és un tipus de residència patrícia fundada pel patriziato della Repubblica di Venezia i desenvolupada en la zona agrícola dels Domini di Terraferma entre la fi del sgle XV i el segle xix. D'estil barroc, està situada al fons de la plaça principal de Piazzola sul Brenta (Província de Pàdua), està porticada i és circular.
L'any 1546 Paolo i Francesco Contarini van fer construir el cos central d'aquesta villa.
El nucli central és obra de l'arquitecte Andrea Palladio, Al final del segle xix s'hi va crear un jardí d'estil anglès

## Notes

* ↑ Villa Contarini Fondazione-G.E. Ghirardi - Comune di Piazzola sul Brenta - Provincia di Padova - Destinazioni d'Italia - Touring Club Italiano
* 1 2 «Còpia arxivada». Arxivat de l'original el 11 de novembre 2013. [Consulta: 21 d’octubre 2015].

## Enllaços externs

* Sito ufficiale
* Pagina dedicata alla villa
# Avapessa

Avapessa (en cors Avapessa) és un municipi francès, situat a la regió de Còrsega, al departament d'Alta Còrsega. L'any 1999 tenia 65 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 39 | 73 | 70 | 57 | 65 | 65 |

## Administració

Llista d'alcaldes :
| Període | Identitat | Partit | Qualitat |
| 2001-2008 | Christian Reboul | | |
| 2008- | Marie-Josée Salvatori | | |
# Delphinium parryi

Delphinium parryi és una espècie d'esperó conegut pels noms comuns d'esperó de cavaller de San Bernardino i esperó de cavaller de Parry, de la família de les ranunculàcies (Ranunculaceae).
Delphinium parryi pot arribar a fer fins a 1 m d'alçada màxima. Té tiges i fulles difuses i profundament lobulades. La inflorescència conté unes poques a més de 60 flors en pedicels llargs. Els sèpals i pètals són de color porpra intens a blau clar, amb els pètals superiors sovint blancs. L'esperó pot arribar a fer més de dos centímetres de llarg.
Aquesta flor silvestre és originària de la Baixa Califòrnia i Califòrnia des del sud de la badia de San Francisco. Es troba a chaparrals i boscos i altres hàbitats.

## Taxonomia

Delphinium parryi va ser descrita per Asa Gray i publicat a Botanical Gazette 12(3): 53, a l'any 1887.

### Etimologia

Vegeu: Delphinium
parryi: epítet atorgat en honor del botànic i col·leccionista botànic americà d'origen anglès de la Pacific Railway Survey, el Dr. Charles Christopher Parry (1823-1890), que va visitar les muntanyes i deserts del sud-oest moltes vegades.

## Referències

* ↑ «Delphinium parryi». Tropicos.org Missouri Botanical Garden. [Consulta: 11 juny 2021].
* ↑ «A noms botànics». calflora.net. [Consulta: 11 juny 2021].

## Enllaços externs

* Jepson Manual Treatment: Delphinium parryi
* Delphinium parryi — Galeria de fotos U.C.
# Auto de fe en la plaza Mayor de Madrid

Auto de fe en la plaza Mayor de Madrid, en català Acte de fe a la plaça Major de Madrid és un oli sobre llenç realitzat en 1683 pel pintor espanyol Francisco Rizi. Les seves dimensions són de 277 × 438 cm. S'exposa en el Museu del Prado, Madrid.
El quadre retrata la celebració d'un acte de fe a la Plaça Major de Madrid presidit pel rei Carles II el 30 de juny de 1680.
Al fons, es veu la tribuna real amb el rei, acompanyat per la seva dona, Maria Lluïsa d'Orleans i per la seva mare, Maria Anna d'Àustria. A l'esquerra es veu l'Inquisidor General, Diego Sarmiento Valladares, i el seu tron. L'acte va durar tot el dia i és descrit detalladament més tard per José de l'Olmo, Agutzil Major i Mestre d'Obres Reials encarregat de dissenyar l'obra del tablado o teatre, a més de ser un familiar del Sant Ofici.

## Referències

* 1 2 3 4 Galería on-line: Ficha.
* ↑ José Vicente del Olmo. Relacion historica del auto general de fe: que se celebró en Madrid en el año de 1680 con asistencia del Rey don Carlos II. Imprenta de Cano, 1820, p. 47–.
* 1 2 Huerta Calvo, Javier (1989).
# Chantepie

Chantepie (en bretó Kantpig, en gal·ló Chauntepiy) és un municipi francès, situat a la regió de Bretanya, al departament d'Ille i Vilaine. L'any 2006 tenia 8.106 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.310 | 1.594 | 2.651 | 3.677 | 5.898 | 6.793 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1947-1977 | Albert Chenard | |
| 1977-1995 | André Bonnin | |
| 1995-2008 | Michel Loret | PS |
| 2008- | Grégoire Le Blond | MoDem |